kardosdrur/scandi-wiki huggingface dataset:
Fuglsig

Fuglsig er en tidligere hovedgård 5 km sydøst for Hjørrings centrum. Den første ejer omtales i 1490, hvor gården sikkert har været en enestegård, altså har ligget uden for landsbyen og dens fællesskab. Den nævnes igen i 1617, nu som hovedgård. Der har været skiftende indtægter, og gården har modtaget en del tiende og bøndergods. Men i 1797 gik det så dårligt, at bønderne måtte bruge stråtagene som foder. Dengang blev gården solgt til et konsortium, hvoraf et medlem havde tilnavnet "Herregårdsslagteren". Siden gik det tilbage for gården, der langsomt fik frasolgt jorden indtil der til sidst kun var bygninger, have og grave tilbage, som kunne bære navnet Fuglsig videre.

I 1748 var der en brand, hvorefter man har bygget et trefløjet stuehus i bindingsværk. Stuehuset blev fredet i 1939 for at bevare en sal med en speciel malestil. Salen er kvadratisk og i barokt snit. Både vægge og gulve er bemalet i en variant af stilen grisaille. Farven pariserblåt er brugt til bemalingen, hvorved salen er mørk og har en speciel stemning.

Ejere 
 1490 Hans Andersen 
 1617-1640 Niels Christensen Lange 
 1640-1652 Henrik Lange 
 1652 Niels Kaas 
 1653-1671 Henrik Lange 
 1671-1693 Hippolita Christophsdatter v. Hahn 
 1693-1694 Niels Lange og Anne Cathrine Lange 
 1695-1705 Anne Lange 
 1705-1720 Christian Georg von Møsting
 1720-1728 Ingeborg Juel 
 1728-1734 Hedevig Vind, gift Holstein
 1734-1742 Joh. Ludv. Holstein
 1742 Claus Edvard Ermandinger 
 1742-1771 Jens Andersen Sand (1698-1770) Gift: 1. Anne Pallesdatter Kjærulf af Lerbæk, 2. Helle Margrethe Juulsbye
 1771-1772 Hans Andersen Brønnum 
 1773-1797 Christen Aagaard 
 1797-1801 Konsortium 
 1801-1812 Mikkel Schiebsted 
 1812-1816 Peter Marcussen Wodschou 
 1816-1823 Hans Henrik Degner 
 1823-1824 Mikkel Schiebsted 
 1824-1844 Hans Henrik Degner 
 1844-1869 Willum Frederik Treschow og Michael H.J.D. Treschow 
 1869-1894 Lauritz Lassen 
 1894-1916 Holten Nikolaus Lützhøft 
 1916-1918 Konsortium 
 1918-1919 Chr. Nielsen Præstbro 
 1919-1924 Th. Isager 
 1924- Valdemar Pedersen 
 L.K.Emmersen
 1997 Kim Brodersen
 2011- Carsten Christiansen

Fuglsig trinbræt 
Fuglsig fik i 1930 trinbræt på Hjørring-Hørby Jernbane (1913-53). Der var kun en jordperron uden venteskur. Trinbrættet blev ikke brugt ret meget, så det blev nedlagt midt i 1940'erne.

Noter

Eksterne kilder/henvisninger 

 Dansk Center for Herregårdsforskning: Fuglsig 
 Restaureringsarkitekt MAA Bue Beck & konservator Lars Vester Jakobsen: Den blåmalede sal i Kulturarvsstyrelsens årshæfte 2004: Herregården, s. 55-58 

Herregårde i Hjørring Kommune
Herregårde i Hjørring Amt
Fredede slotte og herregårde i Danmark
Fredede bygninger, konstruktioner og anlæg i Hjørring Kommune
Wyker Dampfschiffs-Reederei

Wyker Dampfschiffs-Reederei (WDR, på dansk Vyk Dampskibs-Rederi) er et nordtysk rederi, der besejler ruterne Dagebøl-Vyk-Vitdyn (ølinje) og Slutsil-Hoge-Langenæs (halliglinje) i det nordlige Nordfrisland i Sydslesvig. Derudover står rederiet for den kollektive trafik på øerne Amrum og Før. Rederiet råder over syv moderne færger. Dertil kommer motorskibet Rüm Hart (nordfrisisk for stort hjerte), som udelukkende fungerer som udflugtsbåd med afgang fra Vyk på Før. Hver år befordrer rederiet på de 2 færgeforbindelser cirka 1,8 mio. passagerer, 275.000 biler og 30.000 lastbiler. Busserne på Før og Amrum benyttes årligt af cirka 780.000 mennesker.

Rederiet blev etableret den 14. marts 1885 som Wyker Rhederei-Gesellschaft. 1884 blev virksomheden omdannet til et anpartsselskab og samme år skiftede den navn til Wyker Dampfschiffs-Reederei. 1970 overtog selskabet naborederiet Amrumer Schiffahrts-AG fra Amrum. Største andelshaver er i dag byen Vyk, som ejer 31%, fulgt af det østfrisiske rederi Norden-Frisia, som holder en andel på 26%. De resterende andele fordeler sig på 540 enkelte andelshaver. Rederiet beskæftiger cirka 500 ansatte.

Eksterne links 

 Rederiets hjemmeside  og 

Rederier fra Tyskland
Nordfrisland
Etableret i 1885
Haidi Streletz

Haidi Streletz (født Hermann) (24. september 1931 – 16. juni 2010) var en tysk tandlæge, maler og politiker i SPD.

I perioden 1968-1985 var Streletz medlem af rådet for Heusenstamm, og fra 1972 til 1976 medlem af kommunalbestyrelsen i Landkreis Offenbach. I 1974 blev hun medlem af Hessens landdag. 

I 1983 blev hun udvalgt som fungerende formand i udvalget for kvinders rettigheder, samt talsmand for bioteknologi og genteknologi i partiet SPD. Hun blev pensioneret i 1995, og døde i 2010.

Politikere fra SPD
Malere fra Tyskland
Tandlæger
Linderumgård

Linderumgård er en hovedgård i Ugilt Sogn i det tidligere Vennebjerg Herred Hjørring Amt, nu Hjørring Kommune i Vendsyssel.

Hovedbygning og avlsgård var gamle bygninger i bindingsværk i 1668. I 1690 og 1861 blev hovedbygningen fornyet. I 1921 blev en trelænget avlsgård opført efter brand. I 1959 blev avlsgården genopført efter brand. I 1961 blev hovedbygningen restaureret.

Ejere 

 1300 (ca.) Stig Pedersen Skovgaard   
 1330 (ca.) Otte Lunov 
 1361 (ca.) Jens Pedersen Taarnskytte og Jens Havel  
 1481 (ca.) Jens Steen og Jon Viffert  
 1515 Karen Jensdatter Vognsen    
 1530 (ca.) Claus Iversen Dyre  
 1630 Folmer Urne   
 1665 Erik Rosenkrantz   
 1681 Laurids Madsen Bugge 
 1689 Henrik Lauridsen Bugge   
 1693 Anders Pedersen Brønsdorph 
 1709 Henrik Sørensen Kierulf 
 1718 Chr. v. Ginchelbergh 
 1765 S. N. Cortsen 
 1775 Forskellige ejere 
 1859 Nationalbanken 
 1872 Forskellige ejere 
 1881 B. Hasselbalch 
 1898 J. Th. Hasselbalch 
 1947 K. J. Spærck Hasselbalch 
 1958 A.Wagner-Smitt  
 1961 Chr.Gaarden og W.Petersen

Herregårde i Hjørring Kommune
Herregårde i Hjørring Amt
FC Lugano

Football Club Lugano er en Schweizisk fodboldklub fra Lugano der spiller i Challenge League. Klubben blev grundlagt i 1908 og har hjemmebane på Coraredo Stadion, der har plads til 15.000 tilskuere.

Referencer 

Fodboldklubber i Schweiz
Etableret i 1908
Aimone af Savoyen-Aosta, hertug af Apulien

Prins Aimone af Savoyen, hertug af Aosta (født 13. oktober 1967) er tronprætendent til den omstridte italienske trone som medlem af huset Savoyen. I juli 2006 antog hans far titlen hertug af Savoyen og overhoved for det kongelige hus. Siden juli 2006 har prins Aimone uofficielt anvendt titlen hertug af Aosta. Tidligere var han kendt under titlen hertug af Apulien, der er den traditionelle titel for hertugen af Aostas ældste søn.

Familie  
Prins Aimone er det andet barn og den eneste søn af prins Amedeo af Savoyen, hertug af Aosta og prinsesse Claude af Orléans. 

I september 2008 giftede prins Aimone sig med prinsesse Olga af Grækenland. Parret har tre børn:
 Umberto af Savoyen-Aosta, prins af Piedmont (født 7. marts 2009)
 Amedeo af Savoyen-Aosta, hertug af Abruzzi (24. maj 2011)
 Isabella af Savoyen-Aosta (født 14. december 2012)

Huset Savoyen
Personer fra Firenze

Kongelige fra Italien
Nordstjerneordenen

Nordstjerneordenen (svensk: Nordstjärneorden) er en svensk orden, der blev oprettet af kong Frederik 1. 23. februar 1748 for at belønne civile embeds- og tjenestemænd og for at anerkende en særlig akademisk, kunstnerisk og teknologisk indsats. Allerede i sidste del af 1600-tallet blev ordenen et symbol på oplysning og intellekt.

Nordstjerneordenen kunne oprindeligt tildeles både svenske borgere og udlændinge, men siden 1975 er den kun blevet tildelt svenske kongelige og udenlandske borgere. Ordenens stormester er kong Carl 16. Gustav af Sverige.

Ordenstegnet er udformet som et kronet malteserkors i hvid emalje. Mellem korsets arme findes åbne kroner og i midten en blå medaljon med en femtakket stjerne og påskriften Nescit Occasum (latin: Kender ikke nedgang). Ordenens bånd var oprindeligt sort, men har siden 1975 været blåt og gult som Sveriges flag. De svenske kongelige bruger dog stadig sorte bånd.

Udvalg af danske modtagere 
 1845
 Otto Sophus Danneskiold-Samsøe
 1870
 Otto Rosenørn-Lehn
 Christen Andreas Fonnesbech
 Hans Lassen Martensen
 1873 
 Frantz Bille
 Carl Emil Fenger
 1875
 Jens Jacob Worsaae
 Christian Sophus Klein
 2015
 Else Marie Friis
 Ukendt tidspunkt
 Anders Fogh Rasmussen

 
Etableret i 1748
Ordener, dekorationer og medaljer fra Sverige
Nørre-Elkjær

Nørre Elkær eller Nørre Elkjær er en herregård i Tversted Sogn i det tidligere Horns Herred, Hjørring Amt, nu Hjørring Kommune i Vendsyssel.

I middelalderen var det en bondegård. Anne Henriksdatter Friis af Haraldskær til Odden bragte ved ægteskab gården til Ove Vincentsen Lunge Dyre til Tirsbæk og Kragerup. 

I 1616 ejede Erik Christoffersen Lunge gården, der da omtaltes som en hovedgård. 

I 1739 overtog godsforvalter Jens Nielsen Brøndlund gården, som var med 217,25 tønder hartkorn fæstegods. 

Enken Anne Margrethe Eylandt afhændede gården i 1789 til fuldmægtig Laurids Bartholin Schmidt, bortauktionerede den til brødrene Henning Fr. Høst Ring og Peder Ring, der straks fik tilkendt kongelig bevilling til bortsalg af fæstegodset uden at miste hovedgårdsfriheden. 

Fæstegods og tiender solgtes derefter løbende, og i 1836 var der kun 4 fæstegårde tilbage. I 1820 erhvervede P. Ring broderens halvdel. P. Ring lod markerne indhegne, og anlagde en stor have, et brændevinsbrænderi og et teglværk. Han tilplantede Elkær Plantage østligst på gårdens jord og Tversted Klitplantage.

Nørre Elkær havde bøndergods i Bunken, Kyllesbæk, Lodskovvad, Råbjerg By og Ålbæk.

Ejere 

 Henrik Friis 
 1510 ca. Ove Vincentsen Lunge 
 1616 ca. Erik Christoffersen Lunge 
 1627 Henrik Ramel 
 1652 Anna Ramel 
 1662 Alberts Skeel og Erik Christensen Sehested 
 1665 Markor Steensen Rodsteen (en part) 
 1681 Chr, Peter, Margrethe Rodsteen 
 1695 Hans Fr. Levetzow 
 1696 Gert Didrik Levetzow 
 1704 Anders Pedersen Brønsdorph 
 1725 Lukas Kjærulf 
 1725 Lars Borch Hauch 
 1740 Jens Nielsen Brøndlund 
 1789 Lauritds Bartholin Schmidt 
 1799 Henning Fr. Høst Ring og Peder Ring 
 1820 P. Ring (eneejer) 
 1858 Henning Fr. Ring 
 1906-14 Forskellige ejere 
 1914 Hans Claus Chr. Bang 
 1915-59 Forskellige ejere 
 1959 H. Brødsgaard

Referencer 

Herregårde i Hjørring Kommune
Herregårde i Hjørring Amt
Sejlstrupgård

Sejlstrupgård eller Sejlstrup Gods er en herregård i Sejlstrup Sogn i det tidligere Børglum Herred Hjørring Amt, nu Hjørring Kommune i Vendsyssel. 
Navnet "Sighaels-torp" indeholder formentlig navnet på gårdens grundlægger "Sighael", og sognet har utvivlsomt fået navn efter gården. Sådanne navne stammer fra omkring 1000-tallet. Til godset hører Sejlstrup Kirke, sognekirken, der er bygget i romansk tid omkring år 11—1200-tallet. Den kaldtes også i gammel tid Sejlstrup Kapel og er vel bygget som kapel for hovedgårdens beboere og fæstere under den. 

Gården nævnes første gang 1335 i forbindelse med den daværende ejer væbner og senere ridder Markvard Ratztorp. Han afhændede det på et eller andet tidspunkt til Børglum Bispestol. I bispetiden dvs. 1350 – 1538 bestyredes gården af forskellige bispelige lensmænd. Følgende har været lensmænd: Jes Thomesen 1465, Henrik Friis 1480 (han ejede senere Odden), Markvard Jensen (Rodsteen) 1486 og 1494 og Laurids Konge 1513. Under Klemensfejden 1534 blev Sejlstrup Slot afbrændt. Den lå dengang lidt nord for kirken og der spores muligvis endnu et lavt, firkantet voldsted omgivet af en grav og en ydervold. Ved genopbygning er gården muligvis begyndt at ligge på dens nuværende plads. På den gamle tomt blev i 1870 fundet en skriftlig ordre på latin fra paven til bispen i Schwerin dateret den 29. jan 1367. (Acta pontificium Danica, Nr. 634) -Bispen i Schwerin skal undersøge de klager, som Biskop Jens Mikkelsen og Kapitlet i Børglum har rette mod biskop Magnus i Ribe. Han får apostolsk fuldmagt til, hvis det forholder sig rigtigt med klagerne, at bansætte Magnus indtil denne gør sine forseelser gode igen og møder ved kurien med et bevis for det fra bispen i Schwerin.

Ejere 

 1335-1356 Væbner Markvard Ratztorp til Labinggård og Åkær 
 1356-1536 Børglum bispestol
 1536-1651 Kronen
 1651-1656 Jacob Kohl
 1656-1684 Galtie Grates 
 1656-1684 Peiter Andreasen van Stawern
 1684-1687 Kronen
 1687-1689 Peter Rodsteen
 1689 Jens Rodsteen
 1689-1714 Arnold Christian Dyssel 
 1714-1715 Boet efter Arnold Chr. Dyssel 
 1715-1717 Martin Dyssel
 1715-1718 Arnold Chr. Dyssel
 1718-1746 Jesper Jespersen
 1746-1747 Ane Lassen til Rødslet 
 1747-1749 Mathias Lassen til Bjørnsholm 
 1749-1768 Peder Biering 
 1768-1798 Erik Hansen Wilsbech 
 1798-1805 Arent Hassel Rasmussen 
 1805-1848 Rasmus Høyer 
 1848-1865 Jens Juulby Høyer
 1865-1881 Axel Rosenkrantz Segelcke
 1881-1912 Severin Peter Vincentz Segelcke
 1912-1917 Konsortium: Knud Christiansen, Hans Østergård, Chr. Nielsen 
 1917-1947 Knud Christiansen 
 1947-1948 Konsortium 
 1948-1952 Niels Åge Christensen 
 1952-1954 J. W. Olesen 
 1954-2000 Hans A. Christensen og Chr. P. Christensen 
 2000- Mogens Steen Frederiksen og Annegrete Frederiksen

Referencer 

Herregårde i Hjørring Kommune
Herregårde i Hjørring Amt
Marc Bazin

Marc Bazin (6. marts 1932 – 16. juni 2010) var en haitiansk politiker, som var Haitis præsident i perioden fra den 19. juni 1992 til 15. juni 1995.

Under præsident Jean-Claude Duvalier, blev han i 1982 finans- og økonomiminister, men han blev dog hurtigt afsat fra posten. Efterfølgende blev han medarbejder ved verdensbanken, og derefter ved FN i New York.

Haitis præsidenter
Haitis premierministre
Politikere fra Haiti
Sveriges socialdemokratiska ungdomsförbund

Sveriges socialdemokratiska ungdomsförbund (SSU) er den officielle ungdomsorganisation for Sveriges socialdemokratiska arbetareparti. Organisationen har 10 000 medlemmer, hvilket gør den til Sveriges tredje største politiske ungdomsorganisation.

SSU blev grundlagt i 1917 og har haft flere prominente formænd, bl.a. tidligere statsminister Ingvar Carlsson (1961-1967) og tidligere udenrigsminister Anna Lindh (1984-1990).

SSU er medlem af International Union of Socialist Youth og Young European Socialists .

Eksterne henvisninger 
 SSU's hjemmeside

Etableret i 1917
Politiske ungdomsorganisationer fra Sverige
Socialdemokratiska Ungdomsførbund
Socialdemokratiske organisationer
Christina Schnohr

Christina Schnohr (født 29. januar 1975) er en dansk atlet som har været medlem af Københavns IF, Frederiksberg IF, Aarhus 1900 og Sparta Atletik.

Christina Schnohr var EM-deltager 1994 og 2001 samt VM-deltager 1997. Hun har vundet 36 danske seniormesterskaber (Danmarks Idræts Forbund) 1991-2003. I 2007 blev hun næstformand i Dansk Atletik Forbund men trådte ud, da hun pr. 1. juni 2011 på deltidsbasis blev ansat som videnskabelig konsulent i DAF. Hun har egen virksomhed som Løbeeksperten, hvor hun arbejder som personlig træner og afholder desuden foredrag og workshops om balance i arbejdslivet.

Christina Schnohr har været speaker ved Copenhagen Marathon fra 2005-2015, og ved en række motionsløb, bl.a. DHL-stafetten.

Christina Schnohr er cand.scient. i folkesundhedsvidenskab, ph.d. i sundhedsvidenskab, og ansat som ekstern lektor og forskningskoordinator på Københavns Universitet, Institut for Folkesundhedsvidenskab. Hun var tidligere ansat som adjunkt på Ilisimatusarfik – Grønlands Universitet i Nuuk. 

Christina Schnohr har to børn født 2004 og 2007, og et barn født 2017. Hun er datter af hjertelægen Peter Schnohr, der står bag Eremitageløbet og var med til at vinde Danmarksturneringen (Det danske holdmesterskab) 1960 og 1961.

Internationale mesterskaber 
 2001 EM
 1997 VM-inde 60 meter nummer 30 7,70 
 1994 EM-inde 60 meter nummer 23 7,58

Danske mesterskaber

Danske rekorder 
Seniorrekorder: 
 4x400 meter klubhold 3,38,65 23. juni 2001 
 4x400 meter klubhold 3,41,85 25. maj 2001 
Seniorrekorder indendørs  
 200 meter inde 24,52 3. februar 2001

Noter

Eksterne henvisninger 
 
 DAF i tal – Christina Schnohr 
Statletik.dk – Profil – Christina Schnohr

Hækkeløbere fra Danmark
Atleter fra Københavns IF
Atleter fra Frederiksberg IF
Atleter fra Aarhus 1900
Idrætsledere fra Danmark
Kuglestødere fra Danmark
Sprintere fra Danmark
Mangekæmpere fra Danmark
Længdespringere fra Danmark
Mine aftener i Paradis

Mine aftener i Paradis (originaltitel: Nuovo Cinema Paradiso, også kendt som Cinema Paradiso) er en italiensk romantisk dramafilm fra 1989, der er instrueret og regisseret af Giuseppe Tornatore. Filmen var i marts 2020 nr. 52 på Internet Movie Databases liste over de 250 bedste film nogensinde.

Filmen er en hyldest til biografen som mødested, den traditionelle film og Sicilien. Den er retrospektiv – vi møder hovedpersonen som ung, som teenager og barn.

Oprindeligt var filmen 155 minutter lang, men efter en begrænset succes i Italien blev den klippet ned til 123 minutter, da den blev udgivet internationalt. I 2002 udkom en director's cut på 173 minutter. Den korteste version vandt Prix du Jury ved Cannes Film Festival 1989 og Oscar for bedste udenlandske film samme år.

Eksterne henvisninger 
 
 Filmlands anmeldelse af filmen
 Anmeldelse på filmz.dk
 Filmmagasinet Nosferatus anmeldelse

Italienske film fra 1988
Oscar for bedste fremmedsprogede film
Dramafilm fra Italien
Romantiske film
Hegang

Hegang (forenklet kinesisk: 鹤岗; traditionel kinesisk: 鶴崗; pinyin: Hègǎng; Wade-Giles: Hò-kǎng) er en kinesisk by på præfekturniveau i provinsen Heilongjiang i den nordlige del af Kina. Befolkningen er på 1,11 millioner indbyggere, og præfekturet har et areal på 14.784 km2.

Administrative enheder 
Hegang bypræfektur har jurisdiktion over 6 distrikter (区 qū) og 2 amter (县 xiàn).

Erhvervsliv 
Hegang er centrum i et af Kinas vigtigste kulområder med en anslået produktion på ca. 10 mill. ton i året.

Trafik 
Kinas rigsvej 201 begynder i Hegang og fører via blandt andet Mudanjiang og Dandong mod syd til Liaodonghalvøen og Lüshunkou/Dalian.

Eksterne Henvisninger 

 Artikel i Store Norske Leksikon

Bypræfekturer i Heilongjiang
Comedy Zoo

Comedy Zoo er en dansk standupscene beliggende på Knabrostræde i København og i Musikhuset i Aarhus. Comedy Zoo er Danmarks første egentlige comedy club og har eksisteret siden 1993. 

Comedy Zoo åbnede for første gang dørene i Boltens Gård i indre København i 1993. I 1998 flyttede klubben ned i de gamle stræder og overtog den gamle art house-biograf Delta Bio’s lokaler, og siden har Comedy Zoo holdt til i Knabrostræde 19.

I 2013 udvidede Comedy Zoo med en afdeling i Aarhus, hvor der hver fredag og lørdag kører shows i Musikhusets teater Filuren.

I 2018 tog Comedy Zoo endnu et spring, da bookingbureauet FBI solgte stedet til en ejergruppe bestående af komikerne Thomas Hartmann, Dan Andersen, Torben Chris, Anders Fjelsted, Michael Schøt og stedets adm. direktør Martin Bo Andersen.

Referencer

Eksterne henvisninger

 comedyzoo.dk

Teatre i København
Standupcomedy
Indre By (København)
Etableret i 1993
Estádio do Dragão

Estádio do Dragão er et fodboldstadium i Porto. Stadionet er hjemmebane for fodboldklubben FC Porto. Stadionet var også et af de otte arenaer under EM i fodbold 2004.

Eksterne henvisninger 

Fodboldstadioner i Portugal
Porto
Etableret i 2003
FC Porto
Liaodonghalvøen

Liaodonghalvøen (traditionel kinesisk: 遼東; forenklet kinesisk: 辽东; pinyin: Liáodōng) er en bjergrig halvø i provinsen Liaoning i det nordøstlige Kina, og var tidligere  den historiske provins Liaodong. Den er 175 kilometer bred og 265 kilometer lang. Halvøen går ud i det  Gule Hav mellem Liaodongbugten i vest (der er den nodlige ende af Bohaihavet) og Koreabugten i øst. Liaodongs yderste spids, på en distinkt halvø som kaldes Pulandianhalvøen, er af militærstrategisk stor betydning. Mellem 1898 og 1955 havde først Rusland/Sovjetunionen, så Japan, kontrol over området. I dag ligger den store havne- og industriby Dalian med to millioner indbyggere der.

Liaoning
Halvøer i Kina
Haddeby Kirke

Haddeby Kirke er Bustrups landsbybykirke og ligger lidt udenfor byen over for den historiske Haddeby kro ved Sliens sydlige bred. Kirken er viet til Apostlen Andreas. Den senromanske kampestenskirke, som senere er blevet udbygget med munkesten, stammer fra tiden omkring 1200. Kirken blev opført som afløser for en ældre trækirke, hvoraf der er fundet stolpehuller i jorden. På kirkegården findes danske krigergrave fra Slaget ved Slesvig den 23. april 1848 og Træfningen ved Kongeshøj den 3. februar 1864. 

I kirkens indre findes en korsfæstelsesgruppe fra omkring 1250 og en trefløjet altertavle fra anden halvdel af 1400-tallet. Den gotlandske døbefont har rundbuede bægerblade på kummen.

I 849 skulle missionæren Ansgar have opført den første danske kirke i Hedeby. Udgravninger i området har dog endnu ikke ført til en materiel dokumentation for Ansgars kirke. Der findes formodentlig ingen direkte forbindelse mellem Ansgars kirke i Hedeby og den nuværende Haddeby Kirke, som er beliggende få hundred meter nord for Hedebys halvkredsvold.

Billeder

Eksterne henvisninger

 Slesvigland: Haddeby Kirke

Kirker i Slesvig-Holsten
Kirker i kirkekreds Slesvig-Flensborg
Sydslesvig
Bohaihavet

Bo Hai eller Bohai-havet (kinesisk:  渤海, pinyin: Bo Hai, direkte oversat "Bo-havet") er den inderste af bugtene i det Gule Hav og omkranses i nord, vest og syd af Kina. Den dækker et område på omkring 823.000 km². Bugtens officielle navn var til januar 1929 "Chih-li-bukten". Chih-li (moderne transkription Zhili) var et ældre navn for provinsen Hebei. 

Bugten afgrænses i nordøst af Liaodonghalvøen og i syd af Shandonghalvøen. Den består af tre mindre bugter: Laizhoubugten i syd, Liaodongbugten i nord og Bohaibugten i vest. Floderne Huang He, Liao He og Hai He løber ud i Bo Hai. Der er fundet olie og naturgas i bugten.

Bohai grænser til provinserne Shandong, Liaoning og Hebei, og til byen Tianjin som er en selvstændig administrativ enhed på provinsniveau. Blandt havnebyer ved Bohai er

 Hebei: Qinhuangdao
 Liaoning: Dalian, Jinzhou, Yingkou
 Shandong: Longkou, Weihai, Yantai
 Tianjin: Tanggu 

Der er nogle få øer i bugten. Den vigtigste er
 Zhifu, som er del af bypræfekturet og byen Yantai i Shandong

Bugter i Stillehavet
Bugter i Kina
Tutein

Tutein [ty'tæŋ] er en oprindelig slægt fra Mannheim. I Danmark er den mest kendte person Peter Tutein (1726-1799) kom til København, hvor han oparbejdede en betydelig forretning, bl.a. med sukker, og samtidig drev forskellig industriel virksomhed. 

Hans søn, etatsråd Friederich Johan Tutein (1757-1853), fortsatte forretningen og nød stor anseelse. Som protest mod Tysklands optræden i 1848 nedlagde han sit prøjsiske generalkonsulat. Blandt sidstnævntes sønner skal nævnes etatsråd Friederich Wilhelm Tutein til Edelgave (1791-1867) og hofjægermester Peter Adolph Tutein (1797-1885), der var fader til
Folketingsmand Frederik Christian Ferdinand Tutein (1830-1912). F.W. Tuteins søn, Frederik Giuseppe Gustav Tutein (1825-1920), ejede Edelgave og opførte Gurrehus.

Friederich Johan Tutein (1757-1853) var også fader til vicekonsul og grosserer Ferdinand Tutein (1788-1880), som var fader til vicekonsul og direktør William Axel Tutein (1829-1901), som var fader til Ferdinand Tutein (1861-1931), som ejede Ørsholt.

To af ovennævnte P. Tuteins brodersønner, Diderich Tutein (1751-1827) og Peter Tutein (1752-1828), flyttede ligeledes til København, hvor de begge løste borgerskab som grosserere.

Slægter fra Danmark